
Ehituslubade väljastamine 
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid: 
1.1. 11.02.2015.a ehitusloa väljastamise taotlus (dok. reg nr. 1371/1-16) A. Puškini tn 3 mitteeluruumide M1, M2 ja M3 rekonstrueerimiseks ilusalongiks. 10.03.2015.a ehitusprojekt on suunatud Ida Päästekeskusele kirjaliku heakskiidu saamiseks ning arhitektuuri osakonnale kooskõlastamiseks. 29.04.2015.a ehitusprojekt on heaks kiidetud Ida Päästekeskuselt ja 17.06.2015.a kooskõlastatud peaarhitektiga.
1.2. 05.05.2015.a Süsiaugu tn 3 kinnistu omanikult ehitusloa väljastamise taotlus (dok. reg nr. 4200/1-16) üksikelamu püstitamiseks (koos vajalikke tehnorajatistega: vee- ja kanalisatsioonitoru, elektrimaakaabelliin). 08.05.2015.a ehitusprojekt on suunatud Ida Päästekeskusele kirjaliku heakskiidu saamiseks ning arhitektuuri osakonnale kooskõlastamiseks. 29.05.2015.a ehitusprojekt on heaks kiidetud Ida Päästekeskuselt ja 05.06.2015.a kooskõlastatud peaarhitektiga.

1.3. 04.05.2015.a KÜ Uusküla 3 poolt ehitusloa väljastamise taotlus (dok. reg nr. 4124/1-16) Uusküla tn 3 korterelamu fassaadide osaliseks rekonstrueerimiseks (vastavalt ehitusprojektile 1-03/15). 07.05.2015.a ehitusprojekt on suunatud Ida Päästekeskusele kirjaliku heakskiidu saamiseks ning arhitektuuri osakonnale kooskõlastamiseks. 18.06.2015.a ehitusprojekt on heaks kiidetud Ida Päästekeskuselt ja 19.06.2015.a kooskõlastatud peaarhitektiga.

1.4. 22.06.2015.a KÜ Rahu 16c poolt ehitusloa väljastamise taotlus (dok. reg nr. 6102/1-16) Rahu tn 16c korterelamu fassaadide osaliseks rekonstrueerimiseks (vastavalt ehitusprojektile 52-2008).

1.5. 12.06.2015.a Tonart OÜ poolt ehitusloa väljastamise taotlus (dok. reg nr. 5728/1-16) Joala tn 23a asuva Joala vabriku hoone osaliseks lammutamiseks (vastavalt ehitusprojektile 25022015).
Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §24 toodud ehituslubade väljastamise keeldumise põhjused puuduvad. Seega, ehituslubade väljastamiseks takistusi ei ole.

2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1.  A. Puškini tn 3 mitteeluruumide M1, M2 ja M3 rekonstrueerimiseks ilusalongiks.
3.2. Süsiaugu tn 3 üksikelamu püstitamiseks (koos vajalikke tehnorajatistega: vee- ja kanalisatsioonitoru, elektrimaakaabelliin)..

3.3. Uusküla tn 3 korterelamu fassaadide osaliseks rekonstrueerimiseks (vastavalt ehitusprojektile 1-03/15).
3.4. Rahu tn 16c korterelamu fassaadide osaliseks rekonstrueerimiseks (vastavalt ehitusprojektile 52-2008).

3.5. Joala tn 23a asuva Joala vabriku hoone osaliseks lammutamiseks (vastavalt ehitusprojektile 25022015).
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

